Den Vest-Sjællandske Avis, 1823-07-18
Nyeste Post-Efterretninger. Hr. Vard er passeret Paris paa sin Tilbagereise fra London til den Engelske Ambassadeur Sir Villiam ACourt, som er i Sevilla; men det er ubekiendt hvorledes de nye Jnstructioner, lyde som han medbringer. – Man har nu faaet udførlige Engelske Efterretninger fra Cadix, som indeholde følgende: De Deputerede fra de Cortes vare den 14de Juni ankomne dertil paa Dampbaade fra Sevilla. Den 15de Kl. 10 1/2 om Morgenen ankom den Kongl. Familie paa sin Reise over Land til San Fornando, hvorpaa det svære Artillerie i Cadix affyrede den Kgl. Salut og bekiendtgjorte for Staden Deres Majestæters Ankomst. Mellem Kl. 6 og 7 om Aftenen fandt Allerhøistsammes Jndtog Sted, og det constitutionelle Statsraad (Ayuntamiente) havde gjort sig Umage for at giøre alt saa høitideligt som mueligt, hvorom det udstæte en offentlig Bekiendtgiørelse. Førend Jndtoget begyndte blev de publiceret, at det provisoriske Regentskab var ophævet og Hs. Mej igien indtraadt i den fuldkomne Besiddelse af den udøvende Magt. Præsidenten for dette Regentskab Caietan Valdes havde fra Puerto de Santa Maria under 15de Juni sendt en Bekiendtgiørelse derom til Præsidenten for de Cortes. National-Garden var opstillet i den Gade hvorigiennem den Kgl. Familie skulde passere. Alle Altaner og Binduer vare opfyldte med Tilskuere Stadens Embedsmænd modtog de Kongelige Herskaber ved Cortadura. Gouverneuren overleverede Hs. Majestæt Nøglen til den udvendige Port, og den Constitutionelle Alcade i Cadix Don Pedro de la Puente holdt en Tiltale til Kongen, hvori han sagde: at denne Stad havde frelset Hs. Majestæts Throne imod Napoleons umaadelige Magt og at den havde nu ogsaa den Ære at beskytte Hs. Majestæts Kongens Person imod den Franske Regierings forhaanende Angreb, og at Jndvaanerne i denne heltemodige Stad endnu engang skulde triumphere over Hs. Majestæts Fiender, da deres Enthusiasme var tiltaget ved Besiddelsen af det kostbare Pant af Hs. Majestæts Person, og da de ikke nu skulle allene kjæmpe for deres Uafhængighed; men tillige ogsaa for Opholdelsen af den Constitution, som de havde besvoret. – Deres Majestæter og den Kongelige Familie kjørte nu under Folkets Biefaldsraab til Toldhusets Pallast, som var indrettet til deres Modtagelse og hvor Allerhøistsamme ville residere. Om Aftenen var der almindelig Jllumination og især udmærkede Skuespilhuset sig ved sin pragtfulde og kostbare Oplysning. D. 16de bleve alle offentlige Authoriteter forestillede Deres Majestæter og modtagne med megen Naade. Den 15de forsamlede de Cortes sig i Kirken San Felipe Neri, hvori de tilforn havde holdet deres Forsamling indtil 1814; efter et forberedende Møde aabnede Præsidenten, Senor Jener, de Cortes Møde i en Tale, hvori han opmuntrer til Mod og Standhaftighed. - Hs. Majestæt Kongen skal, som de Franske Blade fortælle, tilbringe sin Tid imellem 10 Borde og fire Stole med en Kikkert i Haanden; Man vil vide i Frankerige at Kongen ikke har villet overtage Regieringen igien. Ogsaa berette de, at Dronningen skal være frugtsommelig. Hs. Majestæt har udnævnet Præsidenten i det provisoriske Regentskab Don Cayetan Valdes til Gouverneur for Cadix og Chef for hele Søemagten. Generallieutenant Don Miguel de Ala da til General Jnspekteur for Artilleriet og General Don Rafael de Riego til Næstcommanderende ved General Ballasteres Armee; denne General selv skal siden være udnævnt til Høistbefalende paa Øen Leon. Nogle Transporter af Tropper og Levnetsmidler ere ankomne dertil fra Sevilla og Kyststæderne. Regieringen giør alt forat forsvare Cadix, Alle Jndvaanere fra 18 til 45 Aar ere blevne opfordrede til at lade sig indskrive i National=Militsen, og 50 Kanonbaade blive udru dede, men Staden er tæt indsluttet af de Franske Skibe under Admiral Hamelins Commando, som er forsynet med smaae Skibe for at forhindre Staden fra at erholde Tilførsel; men Engelske Efterretninger berette, at Tropperne i Cadix ere Constitutionen troe og at Staden er i god Forsvarstilstand. Den nye Udenlands Minister i Cadix har udstædet en meget diærv Circulaire imod de Franske til de Spanske Gesandte ved de udenlandske Hoffer.